Lliɣ ttraǧuɣ lawan-nni ad xedmeɣ lḥiḍ deg webrid-nni iḍiqen yeččuren d lɣaci akked tḥuna, qqimeɣ ttsufriɣ, ḥareɣ, yettawi-iyi waḍu seg tama ɣer tama nniḍen. Dɣa tejbed-iyi kra akken n tezmert tufirt, dɣa waleɣ yiwen wemɣar, yettban-d deg-s ṣṣfa d leḥnana, yeqreb-d ɣur-i armi ur d-yeqqim ara gar-i d gar-as tardast, yenna-iyi : ur teswi wara. Fehmeɣ-d belli yeɣra-d ayen iyi-ssagden, am wakken yeqqar-iyi-d gzem assaɣen, rgagint leǧwareḥ-iw, yemmut wul-iw. Tettban-d thuski-ines tif tiziri, werǧin waleɣ ccbaḥa yifen tina neɣ itt-yecban maca kukreɣ, din din tuɣal-d tmeṭṭut-iw tewwi-d yid-s lqeḍyan, tezzuɣer-d tlata warraw-iw, ukiɣ-d di targit-iw, qqerbeɣ ɣer twacult-iw ttcarriqeɣ-as abrid di tlemmast n waṭas-nni n yemdanen.